
[bookmark: _fb3zjxaa8mpu]Birkenes IL langrenn 2024
[bookmark: _fey7bvupr1ln]Om gruppen
Birkenes IL langrenn ble på nytt meldt inn i Norges Skiforbund 15. januar 2016. En merkedag etter at det i flere år ikke hadde vært en aktiv langrennsgruppe i idrettslaget.
Initiativet startet med en liten gjeng aktive 13, 14 og 15 åringer og vokste senere til også å inkludere en større gruppe i alderen 8 til 12 år. Aktivitetsnivået har vært, og er, meget bra og enkelte av medlemmene satser aktivt. 
31.12.2024 har vi 61 registrerte medlemmer hvor vi regner 16 som aktive utøvere. Formålet med gruppen er å formidle skiglede og å etablere et aktivt langrennsmiljø i Birkenes.
[bookmark: _9wexiuy4tb4z]Styret 
Styret har i 2024 bestått av: 
Leder og sekretær: 				Ingvild Engesland
Nestleder og dugnadsansvarlig: 		Ole Petter Holm
Kasserer: 					Rolf Morten Fauske

[bookmark: _vlplkzwgsz75]Styremøter
Det har blitt avholdt 2 fysiske styremøter, i tillegg til årsmøtet. I tillegg har det vært 2 møter i trenings og arrangements komité med Juliane Mørkestøl, Una Glende Janson, og Ingvild Engesland
[bookmark: _x9igrpbsub9j]
Treningsgruppene
Vi har frem til sommeren hatt to treningsgrupper. Fra august ble den eldste gruppen oppløst da tre av fire utøvere går på skigymnas. Elias har da vært eneste utøver, og har hatt et samarbeid med Oddersjaa i forhold til fellestreninger og samlinger. På den yngste gruppen er det 12 registrerte utøvere, men med noe varierende oppmøte. 
Det er fellestrening onsdager kl. 17.30-18.30. Fra oktober har vi hatt et samarbeid med skiskyttergruppa ved å ha felles oppvarming til treningen. Det har vært inspirerende å være en stor gjeng i aktivitet sammen. Una Glende Janson har hatt hovedansvaret, og Elias har hjulpet til som ungdomstrener. Elias har hatt sin mor som trener hjemme, og i sonesamarbeid med Oddersjaa, Vindbjart og Otra IL. 
[bookmark: _uwuklvnzwaqp]Økonomi
Gruppa har bygd seg opp en god egenkapital som gir et godt grunnlag for å holde høyt aktivitetsnivå de neste årene. Det blir gjennomgang av regnskap og budsjett på årsmøte.
[bookmark: _u1xfxvm42ta5]Dugnad
Vi har hatt vårdugnad på Scanflex, kiosk på 17. mai, samt Olabilløp og natursti på Birkelandsdagene. I tillegg har vi gjennomført den utsatte dugnad på 3B. Kiosken på 17. Mai ble vår beste dugnad med bedre salg enn noe tidligere år. V
Gruppa tar sikte på å få de samme dugnadene, og muligens noen flere i 2025. Da vil vi ha midler til å gjennomføre samlinger og andre aktivitet. I tillegg vil det da fortsatt være mulig å gi støtte til aktive utøvere, som ønsker å reise på større nasjonale konkurranser. 
[bookmark: _cw0tschmwnfj]Sosiale aktiviteter og samlinger
Sosiale aktiviteter har stort sett vært gjennomført i forbindelse med trening eller konkurranser. Vi hadde sesongavslutning på Hovden samtidig med Hovden Tour. Her hadde vi med 5 utøvere med familie, på løp og pizzakveld. 
I juni arrangerte vi sonesamling her på Birkeland. I tillegg har vi deltatt på samling på Evje. 
Elias har vært en del av HSG – U, og i tillegg vært med Oddersjaa elite til snøtunnelen i Torsby.
Fra august i år har vi hatt tre utøvere på skigymnas. Johannes på Hovden, og Nora og Othelie i Sirdal. 
I oktober ble det arrangert rulleskiskole, som del av rekrutteringsarbeidet. Her har vi fått tre nye utøvere med oss videre. 
[bookmark: _ipjcx66b4dn3]Konkurranser
Vi har hatt deltakere på de fleste kretsrennene, som ble arrangert i Agder og Rogaland. Det har stort sett vært 6 – 8 deltakere på rennene. På Vindbjartmixen stilte vi med hele 5 lag. Dette var KM i sprintstafett for de eldste og Nora og Othelia, og Johannes og Elias ble kretsmestere. KM var i år i Sirdal, og vi hadde derfor bare 4 deltakere. Elias ble da dobbelt kretsmester, og med det vant han kretscupen i langrenn. Sesongens beste resultat ble nok Elias I Hovedlandsrennet der han ble nr. 2 på distanse, og nr. 7 på sprint. Dette i en klasse på 200 deltakere. I tillegg har Johannes gått NC og NM i sesongen 23/24, og alle de tre juniorene våre stilte til start på VM mønstring på Lillehammer i desember. 


Gjennom sommer og høst har vi også hatt mange konkurranser både på rulleski og løping. Blant annet terrengkarusellen arrangert av Otra IL og IL Gry, Hovdenut opp, Skifjelløpet, Svalandsgubben, opptil flere gateløp, samt en rekke rulleskikonkurranser i vår sone. Vi hadde NM i halvmarathon på hjemmebane, og Nora var der beste jente under 23 år. Elias og Johannes deltok også på den årlige Blink festivalen. 
[bookmark: _67j66hvhvsd1][bookmark: _ntil3hasdhkz]100 års jubileum
I forbindelse med 100 års jubileet til Birkenes IL har vi hatt rulleski og andre aktiviteter på aktivitetsdagen i Birkenesparken. Flere fra vår gruppe har også bidratt i form av baking, rigging og innsalg på jubileumsfesten i november. 

Utstyrsavtale
Langrennsgruppen har fortsatt samarbeid med Intersport Evje som gir medlemmer rabatt på nødvendig utstyr som vi flytter i bruk gjennom året.








Mål og strategi 2024-2026
Overordnet mål og ambisjon: 
Et robust og fungerende langrennsmiljø for barn og unge med bredde i alder og ambisjonsnivå.

	
	Mål

	Idrett
	Birkenes IL langrenn skal:
· Legge til rette for deltagelse i nasjonale renn for eldre utøvere.
· Legge til rette for at flest mulig fra klubben deltar i lokale langrennskonkurranser.
· Hevde seg i lokale langrennskonkurranser.

	
	Birkenes IL langrenn skal:
· Fra 13 år (ungdomsskolealder) og oppover (til junior) ha et helårs treningstilbud tilpasset alder og ambisjonsnivå. 
· Treningsgruppe i klubben
· Samarbeid med andre skiklubber / sone
· Sesongtilpasset tilbud for utøvere mellom 8 til 12 år. 
· Hovedsakelig tilbud på vinteren med et sporadisk tilbud på sommeren
· Ønskelig at langrenn kombineres med andre idretter
· Støtte satsing for eldre utøvere som ikke bor lokalt (og som dermed ikke kan være med på det ordinære treningstilbudet) på en hensiktsmessig måte.

	Sosialt
	Birkenes IL langrenn skal:
· Bygge gruppetilhørighet ved å ha et inkluderende miljø på tvers av alder og ambisjoner.
· De eldste utøverne skal være gode rollemodeller for de yngste og skal bidra til motivasjon på tvers av aldersgruppe gjennom å være til stede i miljøet.
· Arrangere sosiale sammenkomster.
· Gjennomføre dugnader med et sosialt preg.
· Inkludere foreldre/foresatte i sosiale sammenkomster (der det passer seg) for å sikre forankring av gruppetilhørighet i hjemmet.

	Organisatorisk
	Birkenes IL langrenn skal:
· Ha et velfungerende styre med jevnlige møter.
· Ha gode og kvalifiserte trenere
· Kontinuitet blant trenere skal tilstrebes.
· Trenere skal i utgangspunktet rekrutteres fra egne rekker. Samarbeid med andre klubber/krets om trenere for eldre utøvere kan være aktuelt.
· Kurs og kompetanseheving skal tilbys trenere etter behov.
· Oppmuntre eldre utøvere til å være trenere for de yngre.

	
	Birkenes IL langrenn skal:
· Skal årlig arrangere klubbmesterskap og lokale karusellrenn
· I samarbeid med andre klubber gjennomføre større renn (kretsrenn ol). 

